Нобэ
♦Адыгэ фащэм и махуэщ
♦ХьэщхьэрыIуэ узым ебэныным и дунейпсо махуэщ
♦Къэрал хабзэм теухуа щIэныгъэ зэгъэгъуэтыным и дунейпсо махуэщ
♦УФ-м и Атомнэ промышленностым и лэжьакIуэм и махуэщ
♦Урысейм щагъэлъапIэ генеральнэ директорым и махуэр
♦1618 гъэм дунейм щыяпэу Брюссель ломбард къыщызэIуахащ.
♦1773 гъэм Пугачёв Емельян зи пашэ мэкъумэшыщIэ зауэм, I775 гъэ пщIондэ екIуэкIам, щIидзащ.
♦1953 гъэм КПСС-м и ЦК-м и Япэ секретару хахащ Хрущёв Никитэ.
♦1961 гъэм Сирием дзэм зыкъыщаIэтри, Хьэрып Республикэ Зэгуэтым къыхэкIащ Сирие Хьэрып Республикэр.
♦1994 гъэм Балтие тенджызым щыщIилъэфащ Таллинн икIыу Стокгольм кIуэ «Эстония» кхъухьыр. А гузэвэгъуэм цIыху 852-рэ хэкIуэдащ. Псэууэ къелар I37-рт.
♦2009 гъэм Индием и хьэрш аппарат Chandrayaan-I-м Мазэм псы зэрыщыIэр къихутащ.
♦2010 гъэм УФ-м и Президент Медведев Дмитрий Iэ щIидзащ Москва къалэм и Iэтащхьэ Лужков Юрий дзыхь зэрыхуамыщIыжым къыхэкIыу и къулыкъум къытегъэкIыным теухуа унафэм.
♦1680 гъэм къалъхуащ Урысейм и Правительствэм и УнафэщIу щыта пщы Черкасский Алексей.
♦1830 гъэм къалъхуащ франджы тхакIуэ цIэрыIуэ Мериме Проспер.
♦1908 гъэм къалъхуащ совет тхакIуэ, литературовед, теленэтынхэр езыгъэкIуэкIыу щыта, СССР-м и цIыхубэ артист, Лениным и цIэр зезыхьэ саугъэтыр тIэунейрэ зыхуагъэфэща Андроников Ираклий (и унэцIэ дыдэр Андроникашвилищ).
♦1915 гъэм къалъхуащ Санкт-Петербург дэт Театр иным и режиссёр нэхъыщхьэу щыта, СССР-м и цIыхубэ артист, Социалист Лэжьыгъэм и ЛIыхъужь, Лениным, Сталиным я цIэхэр зезыхьэ саугъэтхэр, СССР-м и Къэрал саугъэтыр тIэунейрэ зрата Товстоногов Георгий.
♦1918 гъэм къалъхуащ совет егъэджакIуэ цIэрыIуэ, Социалист Лэжьыгъэм и ЛIыхъужь Сухомлинский Василий.
♦1924 гъэм къалъхуащ Италием щыщ актёр цIэрыIуэ Мастрояни Марчеллэ.
♦1931 гъэм къалъхуащ конструктор-модельер, АР-м и Къэрал саугъэтым и лауреат, УФ-м щэнхабзэмкIэ щIыхь зиIэ и лэжьакIуэ СтIащ Юрий.
♦1951 гъэм къалъхуащ жылагъуэ лэжьакIуэ, КъБР-ми КъШР-ми щэнхабзэмкIэ щIыхь зиIэ я лэжьакIуэ, Дагъыстэнми Ингушми гъуазджэхэмкIэ щIыхь зиIэ я лэжьакIуэ, педагогикэ щIэныгъэхэм я кандидат, ЩIДАА-м и член-корреспондент Бетыгъуэн Iэуес.
Дунейм и щытыкIэнур
««pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус II – I3, жэщым градуси 9 - I0 щыхъунущ.
Лъэпкъ Iущыгъэ:
Гъуэгужьрэ фызыжьрэ умыбгынэ.

Зыгъэхьэзырар ДЖАТОКЪУЭ Марьянэщ.
